# PROJEKTIN ARVIOINTI

**Ohjeita**

Tämän dokumentin avulla arvioidaan Oulun ammattikorkeakoulun tietojenkäsittelyn koulutusohjelmassa projekteina toteutettavien opintojaksojen suorituksia. Opintojaksolle osallistuvat opiskelijat tekevät itse- ja vertaisarvioinnin tämän dokumentin avulla. Opettaja(t) käyttää myös tässä dokumentissa esitettyjä kriteerejä suoritusten arvioinnissa. Opintojakson kokonaisarviointi ja arvosana perustuvat annettuun itse- ja vertaisarviointiin, opettajan ja toimeksiantajan palautteeseen (jos projekti tehdään toimeksiantona) sekä mahdollisiin opintojakson muihin suorituksiin, jotka eivät liity projektiin, ja arvioidaan erikseen.

Kokonaisarviointi koostuu seuraavista osa-alueista: projektitoiminta, tiimityöskentely ja yhteistyö, viestintä, tuotteen tai palvelun kehitystyö, itse- ja vertaisarviointi sekä oma oppiminen.

Arviointi tehdään asteikolla 0-3. Kuvauksissa mainittu tehtävä voi olla jokin kehitystyöhön liittyvä tehtävä (suunnittelu, ohjelmointi, graafinen tuotos, jne.) tai projektin hallintaan liittyvä tehtävä (tuotteen kehitysjonon ylläpito, sprinttien suunnittelu ja toteutus, palaverit, viestintä, jne.)

0 = hylätty

Tehtävää ei ole suoritettu. Esimerkiksi projektissa ei ole hallinnoitu tehtäviä (tuotteen kehitysjono, sprintit, tms.) käytännössä ollenkaan tai projektin tehtävää ei ole toteutettu. Tulos on (hyvin) puutteellinen tai laadultaan heikko.

1 = tyydyttävä

Tehtävään liittyvää työtä on tehty. Tuloksessa voi olla joitain puutteita tai se voi olla keskeneräinen. Esimerkiksi kaikki projektin hallintaan liittyviä tehtäviä ei ole aina suoritettu. Tulos on toimiva, mutta siinä voi olla joitakin puutteita.

2 = hyvä

Tehtävä on toteutettu. Pienehköjä puutteita voi ilmetä. Esimerkiksi projektin hallintaan liittyvät keskeiset toimenpiteet on toteutettu järjestelmällisesti. Tulos on toimiva.

3 = kiitettävä

Tehtävä on toteutettu annettujen vaatimusten mukaisesti. Tehtävän suorittamisessa ei ole puutteita. Esimerkiksi projektin hallinta on suoritettu valittua menetelmää noudattaen järjestelmällisesti koko projektin ajan. Tulos on kaikilta osin toimiva ja laadultaan hyvä.

Yllä kuvattuja numeroita ei käytetä suoraan kertoimina missään pistemäärissä tms., vaan niiden avulla opintojaksoa arvioiva opettaja saa realistisen ja luotettavan kokonaiskuvan tiimin työskentelystä. Kannattaa myös huomioida, että tiimiin osallistuvat opiskelijat voivat saada eri arvosanan opintojaksosta.

Kokonaisarviointiin ja arvosanaan vaikuttaa myös tämän itse- ja vertaisarvioinnin huolellinen tekeminen ja palauttaminen. Itse- ja vertaisarviointi on tärkeä osa tämän päivän työtaitoja. Pidä arviointi myös objektiivisena. Anna avoimiin tekstikenttiin perustelut arvioinnistasi ja kirjaa työmäärä (tunnit) sille varattuun kohtaan dokumentissa. Täytetty dokumentti palautetaan sähköisenä opintojaksolla annettujen ohjeiden mukaisesti.

**Projektin tiedot**

Täytä projektiin liittyvät tiedot alla oleviin kenttiin.

Opiskelija: Valtteri Pitkänen

Tiimi: Ryhmä 4

**Projektitoiminta**

Arvioi tiimin projektitoimintaa ja projektin hallintaa. Tehtiinkö tuotteen kehitysjono heti projektin alussa ja ylläpidettiinkö/päivitettiinkö kehitysjonoa koko projektin ajan. Oliko projektissa selkeä ajoitus ja kehityssykli(t) tuotteen tai palvelun kehitystyössä? Tehtiinkö sprintin tehtävälista aina sprintin alussa ja ylläpidettiinkö sitä (työmäärien kirjaaminen, puuttuvien tehtävien lisääminen) sprintin aikana? Valmisteltiinko palaverit (tarpeen mukaan), pidettiinkö palaverit?

|  |  |
| --- | --- |
| ARVIOITAVA OSA-ALUE | ARVIO (0-3) |
| Tuotteen kehitysjonon muodostaminen ja hallinta | 2 |
| Tuotteen kehityssyklien suunnittelu, toteuttaminen ja seuranta | 3 |
| Palaverit | 1 |

Perustelut:

Tuotteen kehitysjono muodostui projektin alkupuolella, jolloin saimme suurimman osan tehtävistä lisättyä. Myöhemmin kurssin aikana tehtäviä saattoi tulla lisää tai tehtäviä pilkottiin pienempiin osiin, mutta tavoite/määränpää oli kuitenkin sama kurssin alusta loppuun.  
  
Sprintin alussa valitsimme tehtävät viikolle ja ylläpidimme niitä, tuntien lisääminen ja muu oleellinen tehtiin.   
  
Pidimme palaverin noin kerran viikkoon vähintään. Discordissa myös kanava ”Daily meetings”, mutta sinne ei kaikki kirjoittaneet päivittäin, itseni mukaan lukien. Kirjoitin kun työn alla oleva komponentti valmistui tai tarvitsin apua. Usein sprinttien loppuessa mietimme yhdessä palaverissa mitä teemme seuraavalla sprintillä, jos oli jo tiedossa mitä seuraavalla viikolla olisi tulossa, ei välttämättä pidetty palaveria.

**Tiimityöskentely ja yhteistyö**

Arvioi tiimityöskentelyn ja yhteistyön sujuvuutta. Autettiinko tiiimissä muita tarpeen vaatiessa ja työskentelivätkö kaikki yhteisvastuullisesti projektin etujen mukaisesti? Tehtiinkö tiimissä töitä oma-aloitteisesti ja tarvittaessa itsenäisesti? Miten tiimin työskentely kokonaisuutena sujui (oliko työskentely ja yhteistyö sujuvaa, oliko projektin aikana tiimistä johtuvia ongelmia, kehitettiinkö tiimin toimintaa, esim. retrospektiivit projektin aikana)?

|  |  |
| --- | --- |
| ARVIOITAVA OSA-ALUE | ARVIO (0-3) |
| Auttaminen ja projektin etujen mukainen työskentely | 2 |
| Oma-aloitteisuus ja itsenäinen työskentely | 2 |
| Tiimityöskentely | 3 |

Perustelut:

Aina autettiin ryhmäläistä apua pyydettäessä. Usein kaikki toimi ryhmän edun mukaisesti.

Töitä tehtiin enimmäkseen oma-aloitteisesti ja itsenäisesti. Sprintin alkupuolella sovimme mitä tehtäviä kukin ryhmäläinen tekisi. Paljon teimme itsenäisesti ja piti käyttää oma-aloitteisuutta päättäessä missä järjestyksessä sprintin tehtävät tekisi.

Yhteistyö toimi hyvin. Kaikilla oli mahdollista tuoda mielipiteensä ja ideansa ilmi. Tiimi koki ongelmana välillä vähäisen kommunikaation kun oltiin ruvettu tekemään projektia eteenpäin (keskellä sprinttiä). Retrospektiivissä asia otettiin puheeksi ja yritettiin saada ratkaisu ongelmaan yhdessä. Retrospektiivit pidimme sen jälkeen kun ne oltiin meille opetettu kurssilla.

**Viestintä**

Arvioi, miten viestintä eri projektin osapuolien kanssa hoidettiin. Pidettiinkö kaikki projektin osapuolet ajan tasalla projektin etenemisestä ja oliko vuorovaikutus riittävää? Käytettiinkö projektissa asianmukaisia ja sopivia välineitä viestinnässä? Otettiinko mahdolliset ongelma esille projektissa välittömästi (esim. päiväpalavereissa)? Miten mahdolliset projektiin kuuluvat esitykset valmisteltiin ja esitettiin annettujen ohjeiden mukaisesti?

|  |  |
| --- | --- |
| ARVIOITAVA OSA-ALUE | ARVIO (0-3) |
| Vuorovaikutus | 3 |
| Välineet | 3 |
| Ongelmien käsittely | 2 |
| Esitys | 2 |

Perustelut:

Projektin viestintä tapahtui Discordissa, missä viestintä oli lajiteltu eri kanaville (esim. suunnittelu, versiohallinta, ryhmätapaamiset). Versiohallinta kanavalle laitoimme aina viestiä githubeja päivitettäessä. Viestissä luki mitä muutoksia teimme.

Välineinä käytimme Discordia viestintävälineenä. Siellä pystyimme pitämään tapaamisia, kertomaan päiväpalaveri kanavalla edistymistä, versiohallinta kanavalla mitä muutoksia on tullut, ja generalissa kertomaan kuulumisia ja kysymään apua tarvittaessa. Viestintävälineenä discord toimi hyvin.

Ongelmia käsiteltiin nopeasti. Jos oli ongelmia koodissa usein sai siihen apua saman päivän aikana. Ryhmän välinen ongelma tuli esiin retrospektiivissä ja koitimme saada ongelmalle ratkaisua samassa retrospektiivissä.

Esitystä valmistettiin 2h jolloin teimme diat valmiiksi ja mietimme mitä esitämme nettisivusta livenä. ohjeissa annetut asiat olivat kaikki dioissa. Esityksessä tuntui että kaikkia jännitti jolloin puhuminen esityksessä ei välttämättä ollut parasta mahdollista. Esityksestä kuitenkin löytyi kaikki tieto mitä ohjeissa oli pyydetty.

**Tuotteen tai palvelun kehitystyö**

Arvioi kehitystyötä, kehittämisen kohteena ollutta tuotetta tai palvelua sekä kehitystyön vaativuutta. Kuinka laaja kehitetty tuote tai palvelu oli (esim. kuinka paljon toiminnallisuutta piti toteuttaa, kuinka hyvin projektille varattu aika riitti tuotteen tai palvelun kehittämiseen)? Kuinka vaativaa kehitystyö oli (esim. oliko tarvittavia tekniikoita opetettu aiemmin, pitikö opetella paljon uutta itsenäisesti)? Pystyikö tiimi tuottamaan julkaisuja (välituloksia sovitun mukaan) ja vastasiko projektin lopputuloksena syntynyt tuote tai palvelu projektin alussa asetettuja tavoitteita? Opintojakson 1 opintopiste vastaa n. 27 tunnin työmäärää ja ottaen huomioon muu opetus ja vaadittavat opintosuoritukset, kuinka hyvin vaadittava työmäärä toteutui projektissa omalta osaltasi?

|  |  |
| --- | --- |
| ARVIOITAVA OSA-ALUE | ARVIO (0-3) |
| Kehitetty tuote tai palvelu | 1 |
| Projektin ja kehitystyön vaativuus | 2 |
| Julkaisut ja lopputulos | 2 |
| Työmäärä (kirjaa **OMAT** tunnit tähän: 65h 30m ) | 2 |

Perustelut:

Palvelua varten piti osata tehdä tuotteen kategoria, tuote, tilaus, ylläpito ja edellämainituille back-end. Teimme itse sivujen svg-kuvat ja loimme db:n

Suurin osa tekniikoista oli opetettu valmiiksi, osan joutui opettelemaan itsenäisesti. Suurin osa tekniikoista oli kuitenkin ryhmälle niin uusia että niitä täytti opiskella kurssin aikana itsenäisesti. Aika riitti kohtalaisen hyvin. Saimme suurimman osan tehtävistä valmiiksi projektin ajassa.

Lopputulos vastasi projektin alussa asetettuja tavoitteita hyvin. Suurin osa halutuista ominaisuuksista toteutui ja nettisivu on toimiva.

Työmäärä toteutui kohtalaisesti. Hacknplanissa on tunteja merkattu 65h 30m, siihen vielä päälle oppitunnit, ryhmän tapaamiset ja ryhmäläisen auttaminen.

**Itse– ja vertaisarviointi**

Anna asteikolla 0-3 yleisarvio **OMASTA** sekä muiden tiimin **JÄSENTEN** työskentelystä ottaen huomioon edellä arvioidut osa-alueet. Ole arviossasi objektiivinen. Kirjaa lyhyet perustelut kaikkien tiimijäsenten (myös omasta) työskentelystä projektissa.

Arviointikriteerit ovat seuraavat:

0 = hylätty

Tiimin jäsen ei ole osallistunut käytännössä lainkaan tiimin työskentelyyn. Jäsen ei esimerkiksi osallistu palavereihin, ei pidä juuri lainkaan yhteyttä muihin tiimin jäseniin, ei tee mitään annettuja tehtäviä (tai tekee niitä hyvin vähän). Mikäli tiimin jäsen saa vertaisarvioinneissa (useita) hylättyjä arvosanoja, katsotaan, että opiskelija ei ole suorittanut opintojaksoa ja suoritus hylätään.

1 = välttävä

Tiimin jäsen osallistuu tiimin työskentelyyn, mutta työmäärä on vähäinen. Opiskelija ei pidä kunnolla yhteyttä muihin tiimin jäseniin. Opiskelijalle osoitettujen tehtävien hoitamisessa on puutteita ja työmäärä jää vähäiseksi. Jäsen kuitenkin osallistuu työskentelyyn siinä määrin, että voidaan katsoa, että työskentelystä on ollut hyötyä projektille.

2 = hyvä

Tiimin jäsen osallistuu projektintyöskentelyyn ja hoitaa hänelle osoitetut tehtävät projektissa käyttäen opintojakson laajuuden mukaisia työmääriä. Opiskelija ottaa vastuuta projektin etenemisestä ja tavoitteiden saavuttamisesta. Opiskelija pitää yhteyttä muihin tiimin jäseniin sekä tarvittaessa muihin sidosryhmiin.

3 = kiitettävä

Tiimin jäsen osallistuu aktiivisesti tiimin työskentelyyn ja hoitaa vastuullisesti projektin tehtäviä. Opiskelija on sitoutunut projektin tavoitteisiin ja ottaa vastuuta projektin etenemisestä sekä auttaa tarvittaessa toisia. Opiskelija huolehtii, että kaikki projektin osapuolet ovat ajan tasalla projektin etenemisestä.

|  |  |
| --- | --- |
| ARVIOITAVA OSA-ALUE | ARVIO (0-3) |
| Valtteri Pitkänen | 2 |
| Aureliina Hietamies | 2 |
| Niina Lipiäinen | 1 |
|  |  |
|  |  |

Perustelut:

Valtteri: Olin mukana joka tunnilla ja osallistuin yhdessä sovittuihin tapaamisiin. Tein ne työtehtävät jotka oltiin sovittu minun tehtävikseni. Autoin muita ryhmäläisiä jos he tarvitsivat apua. Olin mukana keskustelussa ja päivitin discordissa muun muassa versiohallinta kanavalle aina kun sain jotain tehtyä.

Aureliina: Oli usein mukana tunneilla ja osallistui yhdessä sovittuihin tapaamisiin. Teki hänelle sovitut työtehtävät. Oli mukana keskustelussa ja päivitti tekemisiään discordissa.

Niina: Oli mukana tunneilla ja osallistui yhdessä sovittuihin tapaamisiin. Teki hänelle sovitut työtehtävät. Keskustelu oli vähäistä, kysymällä häneltä, hän vastasi mutta ei omaaloitteisesti. Päivitti versiohallinta kanavalle tekemisiään.

**Mitä opit projektin aikana? Mikä onnistui projektissa? Mitä seikkoja parantaisit projektin toteutuksessa tai mitä tekisit toisin?**